Felsőoktatás: Újabb akció a megalázó fizetések miatt - EDULINE.hu
2015. november. 30. 10:37
fizetés ELTE-BTK petíció Oktatói Hálózat
„Alulírottak egyetértünk az ELTE BTK oktatóival, akik 2015. november 19-én nyilvánosságra hozott drámai levelükben rámutattak a mai magyar felsőoktatásban uralkodó tarthatatlan állapotokra, a színvonalas oktatás és kutatás feltételeinek hiányára, valamint a 2016 és 2018 között tervezett 15+5+5 százalékos béremelés méltatlanul alacsony voltára” – írja az Oktatói Hálózat petíciójában.
Megalázó bérekről beszélnek az egyetemi oktatók
Már országos a tiltakozás
Emelik az oktatók bérét januártól
Kevesebbet keresnek, mint egy doktorandusz ösztöndíja
„A felsőoktatásban 2008 óta nem emelték a béreket. A 3 évre elnyújtott 27%-os béremelés nem fedezi az oktatói fizetések vásárló-értékének 8 év alatt keletkezett több mint 30%-os inflációs veszteségét sem. A tömegessé vált felsőoktatás egész rendszere súlyosan alulfinanszírozott, nemcsak a fejlett nyugati államokhoz, de a többi posztkommunista országhoz képest is” – áll az Oktatói Hálózat felhívásában.
A kormány nemrég jelentette be, hogy a felsőoktatásban a teljes oktatói-kutatói kör bére három lépcsőben emelkedik. A 2016. januári 15 százalékos növelést 2017-ben és 2018-ban is 5-5 százalékos béremelés követi, így jön ki a fent is említett 27%-os emelés.
„A kormány kezdjen érdemi tárgyalásokat a Felsőoktatási Érdekegyeztető Tanácsban az egész ágazat – nem csak az oktatók és kutatók - béreinek átfogó, méltányos és differenciált rendezéséről. Visszautasítjuk az egyetemi dolgozók egyes csoportjainak egymás ellen való kijátszását. Elfogadhatatlannak tartjuk, hogy a béremelés költségeinek egy részét az intézményekre terheljék, amelyek így újabb elbocsátásokra kényszerülnének” – zárul a petíció felhívása.